ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
29 เม.ย. 2558

สรุปภาวะตลาดภาคเช้า : SET แกว่งแคบ – SET เปิดกระโดดลง 10 จุด มาทำจุดต่ำ 1520 จุด หลังจากนั้นแกว่งแคบช่วง 1520-1530 จุด รอผลประชุมกนง. ในช่วงบ่าย ส่วนประเด็นสศค. ปรับลดเป้า GDP ไทย ปี 58 เหลือเติบโต 3.7% ไม่ได้มีนัยต่อตลาด เนื่องจากหลายค่ายปรับลงไปมากกว่านั้นแล้ว ส่วนใหญ่อยู่ในช่วง 3.0-3.5% ทั้งนี้ SET ปิดตลาดที่ 1522.79 จุด -8.74 จุด ด้วยมูลค่าซื้อขายที่ระดับ 1.5 หมื่นลบ. กลุ่มหลักพลังงานกดดันตลาด ปิดลบ -0.9% ขณะที่ ICT และแบงก์ทรงตัว ด้านตลาดภูมิภาคแกว่งในแดนลบ โดยเฉพาะเพื่อนในกลุ่ม TIP อย่าง อินโดฯ และฟิลิปปินส์ ปรับลงกว่า -2.6% และ -1.1% ตามลำดับ เป็น Sentiment ลบต่อกระแส Fund flow ต่างชาติใน SET เช่นกัน อย่างไรก็ตาม เรามองกระทบน้อยกว่ามาก เนื่องจากต่างชาติไม่ได้มีเงินทุนไหลเข้ามาใน SET ตั้งแต่แรกอยู่แล้ว จะมีเฉพาะมี.ค.-เม.ย. ซึ่งมองขายเต็มที่จะไม่เกิน 7.4 พันลบ.
กลยุทธ์ที่แนะนำ : ช่วงบ่าย: ไฮไลท์อยู่ที่ผลประชุมกนง. ซึ่งขณะจัดทำบทวิเคราะห์ฉบับนี้ ยังไม่ทราบผลประชุมเรื่องดอกเบี้ย โดยตลาดและเราคาดว่าคงดอกเบี้ย ซึ่งหากเป็นไปตามนี้ มองเป็นกลางต่อตลาด และแม้มีกรณีผิดหวังเจอแรงขายต่อ คาด 1514-1520 จุด จะรองรับอยู่ ส่วนกรณีมี Positive surprise จะหนุนตลาดไปที่ 1530-1540 จุด และ action หลังจากนั้น ไม่ว่ากรณีต่างๆ จะทรงตัวอีกครั้ง เพื่อรอผลประชุมเฟดคืนนี้ กลยุทธ์ อ่อนตัวเป็นโอกาสซื้อสะสม ทั้งนี้ หุ้นแนะนำตามสัญญาณเทคนิค ได้แก่ CHO (รับ 3.94 ต้าน 4.24 Cut 3.80) และ SCN (รับ 12.80 ต้าน 14.00 Cut 12.30)